kardosdrur/scandi-wiki huggingface dataset:
Asiana Airlines Flight 214

Asiana Airlines Flight 214 var en international ruteflyvning fra Incheon International Airport ved Sydkoreas hovedstad Seoul til San Francisco International Airport (SFO) i USA. Om morgenen lørdag den 6. juli 2013 styrtede flyet ned under indflyvningen til SFO. Den benyttede flytype var Boeing 777-200ER tilhørende det sydkoreanske selskab Asiana Airlines.  Det var den første ulykke med et Boeing 777-fly med dødelig udgang, siden flytypen kom i drift i 1995.

Personskader 
Af de 307 personer ombord blev én af passagerne dræbt ved selve styrtet, mens én blev dræbt ved at blive kørt over af en brandbil (crashtender) fra lufthavnen. Én tredje passager døde på hospitalet nogle dage efter ulykken. 181 blev såret, hvoraf de 12 var med kritiske skader. Blandt de sårede var tre stewardesser, der blev kastet ned på landingsbanen da halepartiet brækkede af, mens de stadig var spændt fast til deres sæder.

Styrtet 
Den 6. juli 2013 lettede flyet fra Incheon Internationale Lufthavn (ICN) kl. 05:04 KST (08:04 UTC), 34 minutter efter det planlagte afgangstidspunkt. Det var planlagt til at lande i San Francisco International Airport (SFO) kl. 11:04 PDT (18:04 UTC).

Landingen skulle på grund af godt og klart vejr foregå ved visuel indflyvning til bane 28L kl. 11:21 PDT, og flyet skulle opretholde en hastighed på 180 knob (330 km/t) indtil flyet var 5 miles (8 km) fra landingsbanen. 

Kl. 11:28 styrtede flyet ned kort før landingsbanen. Landingsstel og derefter halen havde ramte et dige, som holder San Francisco Bugtens vand væk. Dette resulterede i at halen og begge motorer faldt af flyet. Cirka ét minut efter udbrød der en mindre brand i flyet på grund af en bristet olietank over højre motor. Olien blev ikke blandet med brændstof. De fleste passagerer var selv i stand til at forlade flyet ved egen kraft.

Eksterne henvisninger 

 Rapport på Aviation Safety
 Amatørvideo af hele indflyvningen og ulykken  (CNN exclusive)

Referencer 

Flyulykker og -hændelser i 2013
San Francisco
Flyulykker og -hændelser i USA
Divisionen 2013-14

Divisionen 2013-14 var turneringen om mesterskabet på niveau 2 i dansk ishockey i 2013-14. Turneringen havde deltagelse af 14 hold og indledtes med et grundspil, hvor de 14 hold hver spillede 32 kampe. Herefter gik nr. 1-8 videre til slutspillet med kvartfinaler, semifinaler og finale, som alle blev spillet bedst af 5 kampe.

Turneringen blev vundet af IC Gentofte Stars, som i finaleserien besejrede Hvidovre Fighters med 3-2 i kampe. IC Gentofte Stars havde også vundet grundspillet suverænt, og holdet tabte blot fire kampe i hele turneringen. Bronzemedaljerne blev vundet af Odense IK, som vandt over Herning IK i bronzekampen.

Stillinger og resultater

Grundspil

Slutspil

Kvartfinaler 

De otte hold i slutspillet spillede først kvartfinaler, hvor holdene mødtes i serier, der bestod af bedst af fem kampe, der blev spillet i perioden 26. februar - 9. marts. Placeringerne i grundspillet afgjorde hvilke hold, der mødtes i kvartfinalerne, idet holdene blev parret 1-8, 2-7, 3-6 og 4-5. Vinderne af kvartfinaleserierne, IC Gentofte Stars, Herning IK, Hvidovre Fighters og Odense IK, gik videre til semifinalerne.

Semifinaler 

Semifinalerne havde deltagelse af de fire vindere af kvartfinaleserierne, og semifinalerne blev ligeledes spillet bedst af fem kampe, der blev afviklet i perioden 12. - 20. marts. De to vindere, IC Gentofte Stars og Hvidovre Fighters, gik videre til finalen.

Bronzekamp 

Kampen om bronzemedaljerne stod mellem taberne af de to semifinaleserier, Herning IK og Odense IK. Serien blev spillet bedst af tre kampe og vundet af Odense IK med 2-0 i kampe.

Finale 

Finaleserien mellem vinderne af de to semifinaleserier, IC Gentofte Stars og Hvidovre Fighters, blev spillet bedst af fem kampe. Finalens første kamp var historisk på den måde, at det var den første kamp nogensinde fra den næstbedste danske ishockeyrække, som Oddset udbød spil på.

Kilder / eksterne henvisninger 
Metal Ligaen 
Danmarks Ishockey Union 
Statistikoverblik, 1. Division 2013-14 
Statistikoverblik, 1. division play-off 2014

Noter 

2013-14
Ishockey i 2013
Ishockey i 2014
Smalte

Smalte er et blåt glaspulver, der bruges som farvestof.

Fremstilling 
Smalte fremstilles ved at smelte koboltoxid med kvarts og potaske. Den smeltede masse hældes i vand, hvorved den krakelerer og lettere lader sig pulverisere. Jo finere pulveret er, jo lysere er farven. Hvis indholdet af kobolt er stort, får man kongesmalte, der er stærkt blå.

Anvendelse 
Som pigment har smalte ringe dækkeevne, i olie tørrer det dårligt. Farvetonen er afhængig af lyset, i dagslys er den blå med en violet tone, i kunstlys er tonen mere rødlig. Smalte bruges mest til farvning af glas, porcelæn og emalje, men kan også bruges i freskomaleriet. Det har også været brugt til skiltemaleri.

Kilder og henvisninger 
 Kemi og Materiallære for Malere – København 1910 / C.V. Jørgensen & J. Brieghel Høm

Farvestoffer
Maleri
P.G. Philipsens Forlag

P.G. Philipsens Forlag var et dansk forlag i København.

P.G. Philipsen stod i lære hos Gerhard Bonnier og etablerede i 1834 egen boghandel. Borgerskabet måtte udtages i faderens navn, og først 1839 fik Philipsen eget borgerskab. Bogladen blev i 1835 udbygget med et forlag.

På dette tidspunkt var der en vis genreopdeling forlagene imellem: C.A. Reitzel stod for skønlitteraturen, Gyldendal udgav videnskabens bøger og brødrene Soldenfeldt sad på de mest solgte skolebøger. Derfor fokuserede P.G. Philipsen på populærvidenskab, især naturvidenskab, men tilføjede efterhånden områder som landøkonomi, handelsvæsen, håndbøger og religiøs litteratur (1844-47 udgav forlaget sammen med H.J. Bing & Søn den af Christian Kalkar m.fl. besørgede Pragtbibel).

Forlagets første populærvidenskabelige udgivelser var oversættelser fra tysk, men da Philipsen blev forlægger af det ansete Tidsskrift for populære Fremstillinger af Naturvidenskaben (1854-1883) udkom en lang række danske originalværker hos ham, herunder: Christian Vaupells De danske Skove (1863), August Thomsens Naturkræfterne i Menneskets Tjeneste (1865, 2. udgave 1879), Emil Rostrups Vejledning i den danske Flora (1860, 20. udgave, 4. oplag 1979).

Lidt dansk skønlitteratur udkom også på forlaget, således førsteudgaven af Vilhelm Bergsøes roman Fra Piazza del Popolo, men Bergsøe forlod forlaget, da bogen skulle ud i andet oplag.

P.G. Philipsen tog initiativet til og udgav H.V. Kaalunds og J.Th. Lundbyes Fabler for Børn (1845), udgav nogle småskrifter Christian Winther, som også virkede som oversætter for forlaget. 1855-71 udsendte forlaget en oversættelse af Sir Walter Scotts romaner i 20 bind og havde også held med udgivelsen af Matilda Anne Mackarness' populære fortællinger.

Af andre betydelige forfattere tilknyttet forlaget kan nævnes: Hans Brøchner, S.C.A. Tuxen, Bernhard Bøggild og Julius Lange. Efter nederlaget i 1864, da den tyske dominans inden for oversættelseslitteraturen blev svækket, overførte Philipsen adskillige franske værker til dansk; da han 1876 begyndte at udgive A.E. Brehms bøger om dyrenes liv, var det hovedsagelig med franske illustrationer.

Efter P.G. Philipsens død 1877 blev hans sønner Gustav og Ludvig Philipsen ledere og først 1880 ejere efter, at forlaget havde stået i enkens navn. I 1895 blev forlaget overtaget af Det Nordiske Forlag.

Kilder 
 P.G. Philipsens biografi i Dansk Biografisk Leksikon

Forlag fra Danmark
Tidligere virksomheder i København
Danske virksomheder etableret i 1835
Ophørt i 1895
H.J. Bing & Søn

H.J. Bing & Søn var en dansk boghandel og et forlag i København.

Historie 
Forreningen blev oprettet 10. maj 1820 på hjørnet af Sværtegade og Pilestræde af H.J. Bing (1776-1844) og flyttede senere til Kronprinsensgade 36. I 1831 blev sønnen M.H. Bing (1807-1883) optaget i firmaet. Han havde arbejdet i forretningen siden grundlæggelsen. I 1838 fik M.H. Bing borgerskab som interessent i farens firma, som herefter fik navnet H.J. Bing & Søn. I 1844 overtog M.H. Bing firmaet sammen med sin yngre bror Jacob Herman Bing (1811-1896).

I 1846 blev lokalerne moderniseret og indrettet med en stor galanterivareafdeling og blev endda besigtiget af kong Christian VIII. På dette tidspunkt drev boghandelen også omfattende forlagsvirksomhed med udgivelse af bl.a. Bibelen (1844-47 ved Christian Kalkar) i pragtudgave, illustrerede værker og kunstblade. Bing-brødrene etablerede et litografisk institut sammen med kobberstikker W. Ferslew.

Den 19. oktober 1853 blev M.H. Bing hof-galanterivarehandler. I 1863 overtog M.H. Bings søn Jacob Martin Bing (1833-1903) sammen med svigersønnen Benny Henriques (1829-1912) virksomheden, men allerede samme år udtrådte Henriques af samarbejdet og etablerede egen galanterivareforretning sammen med August L. Buurskov. I 1885 ophørte firmaet H.J. Bing & Søn.

Kilder 
 Boghandlere i Danmark - H.J. Bing & Søn

Forlag fra Danmark
Tidligere virksomheder i København
Danske virksomheder etableret i 1820
Ophørt i 1885
AU Optronics

AU Optronics (AUO) () er en taiwansk producent af TFT LCD og andre teknologier. Virksomheden blev etableret i december 2001 ved fusionen af Acer Display Technology (etableret i 1996) og det Benq-ejede Unipac Optoelectronics Corporation, virksomhedens moderselskab er fortsat Benq. I april 2006 opkøbte AUO Quanta Display, Inc. og på daværende tidspunkt havde de samlede virksomheder i alt 17 % af det globale TFT-LCD marked.
AUO har omkring 40.000 medarbejdere og i 2010 var virksomhedens omsætning på USD 16 mia. Koncernhovedsædet er i den taiwanske by Hsinchu.

AUO fremstiller TFT-paneler for virksomheder som Samsung, NEC, LG, Dell, Apple, ViewSonic og Acer. AUOs paneler varierer i størrelse fra 1,2" til større end 65". AUO har operationer i Taiwan, USA, Holland, Japan, Sydkorea, Singapore og Kina. Virksomheden var den første rendyrkede TFT-LCD-producent, som blev børsnoteret på New York Stock Exchange.

Historie 
AU Optronics gik ind på markedet for grøn energi i slutningen af 2008, og en solcelleafdeling blev officielt oprettet i oktober 2009.

I 2010 opførte virksomheden to fabrikker i henholdsvis Tjekkiet og Slovakiet.

Kilder

Eksterne henvisninger 
 Officielle webside 

Elektronikvirksomheder fra Taiwan
Fotovoltaikproducenter
Etableret i 2001
Chunghwa Telecom

Chunghwa Telecom () (, ) er Taiwans største telekommunikationsvirksomhed. Koncernen har hovedsæde i Zhongzheng i Taipei.
Virksomheden har omkring 28.722 ansatte og en omsætning på omkring 7,17 mia. US $.

Historie 
Chunghwa Telecom blev officielt etableret 1. juli 1996 som en del af regeringens privatiseringsplaner. Før dette fungerede den som en forretningsenhed under et generaldirektorat for telekommunikation i mere end 100 år. Virksomheden har været børsnoteret på Taiwan Stock Exchange under nummeret “2412” siden oktober 200 og siden juli 2003 har den også været børsnoteret på New York Stock Exchange under symbolet “CHT”. I august 2005 blev Chunghwa Telecom en privat virksomhed eftersom Taiwan styrets ejerandel var reduceret til under 50 %.

Services 
Chunghwa Telecom er den største udbyder af telekommunikation i Taiwan. Målt på omsætning og antal kunder er Chunghwa Taiwans største udbyder af fastnettelefoni, mobiltelefoni, bredbånds adgang og internet service.

Kilder

Eksterne henvisninger 
 Chunghwa Telecom - Official site 
 HiNet - Chunghwa Telecom's Internet service provider
 CHT Global  - Chunghwa Telecom's US Subsidiary

Telekommunikationsvirksomheder fra Taiwan
Taipei
Etableret i 1996
Liste over counties i Iowa

Herunder ses en liste over de 99 counties i den amerikanske delstat Iowa.
Shelby County (Iowa)

Shelby County er et county i den amerikanske delstat Iowa. Det danske udvandrersamfund, der bl.a. består af byen Elk Horn, er belliggende i dette county.

Counties i Iowa
F.V. Soldenfeldt (forlag)

F.V. Soldenfeldt var en boghandel og forlag i København på hjørnet af Fortunstræde 1 og Admiralgade.

Forlaget blev etableret (år ukendt) af Abraham Soldin (1769-1834), og hans søn F.V. Soldenfeldt (1803-1881) videreførte forretningen med kun én medarbejder. Snart efter fik boghandlen en omfattende forlagsvirksomhed med skolebøger foruden – med eneret – skudsmålsbøger.

Fra 1859 deltog broderen Joseph Soldenfeldt (1806-1891) som pensionist i forretningen. Den 2. maj 1882 blev forlaget efter F.V. Soldenfeldts død solgt på en indbringende auktion, og midlerne blev brugt på Soldenfeldts Stiftelse.

Kilder 
 Boghandlere i Danmark - F.V. Soldenfeldt 

Forlag fra Danmark
Tidligere virksomheder i København
Ophørt i 1882
China Steel

China Steel Corporation (CSC; )() er Taiwans største stålproducent. Virksomhedens primære stålmølle er lokaliseret i Siaogang i Kaohsiung. Virksomheden og dens søsterselskaber er en del af CSC Group. Omsætningen var på 177,7 mia. TWD (2006) og der var i alt 9.071 medarbejdere (2006).

Ifølge International Iron and Steel Institute (IISI) er China Steel blandt verdens 25 største stålproducenter (2006).

Historie 
China Steel blev planlagt og organiseret i 1960'erne og virksomheden blev officielt etableret den 3. december 1971. 1. november 1974 begyndte CSC de første byggerier. Hovedkontoret blev lokaliseret i Taipei mellem 1971 og 1975, men blev 15. september 1975 flyttet til Kaohsiung.

Den første højovn blev tændt 27. juni 1977. Første etape af stålmøllen stod færdig få måneder senere. Anden og tredje etape stod færdige i 1982 og 1988. I dag driver virksomheden fire højovne.

CSC begyndte som et ikke-statsligt selskab, men det blev statsejet 1. juli 1977 og sidenhen privatiseret 12. april 1995. Taiwans styre ejer stadig en stor del aktier i selskabet.

Kilder

Eksterne henvisninger 
 China Steel Corporation

Fremstillingsvirksomheder fra Taiwan
Metalvirksomheder
Etableret i 1971
F.V. Soldenfeldt

Ferdinand Vilhelm Soldenfeldt, født Soldin (født 9. januar 1803 i København, død 9. november 1881) var en dansk boghandler og forlægger, bror til Joseph Soldenfeldt.

Han blev født i København, hvor hans fader, Abraham Soldin (1769-1834), var boghandler. Moderen hed Rose Wallich (1769-1842). Han var født jøde, men blev tillige med sin broder Ferdinand Vilhelm og to andre søskende døbt 29. april 1820 i Frederiksberg Kirke med navnet Soldenfeldt.

Han videreførte sin faders forretning med kun én medarbejder. Snart efter fik boghandlen en omfattende forlagsvirksomhed med skolebøger foruden – med eneret – skudsmålsbøger.

4. marts 1881 stiftede han sammen med sin bror Soldenfeldts Legat, som efter hans død blev anvendt til Soldenfeldts Stiftelse. I alt havde de to brødre opbygget en formue på 1,75 mio. kr. - svarende til mere end 120 mio. i 2014-kroner.

Kilder 
 Boghandlere i Danmark - F.V. Soldenfeldt

Eksterne henvisninger 
 

Slægten Soldin
Jøder fra Danmark
Personer der er konverteret til kristendommen
Boghandlere fra Danmark
Forlæggere fra Danmark
Legatstiftere fra Danmark
Filantroper fra Danmark
Personer fra København
Danskere i 1800-tallet
Angel (sang af The Corrs)

"Angel" er en sang af det keltiske folkrockband The Corrs. Den blev udgivet d. 13. september 2004 som den anden single fra deres fjerde studiealbum Borrowed Heaven (2004). I Storbritanniens UK Singles Chart toppede den som #16 og på Tjeklisten blev den #18. Sangen er en hyldest til bandmedlemmernes mor, Jean, der døde i 1999.

Spor 
 UK, Europa, Mexico, Asien CD
 "Angel"
 "Angel (Akustisk)"

 UK, Europa Digital EP
 "Angel"
 "Angel (Akustisk)"
 "Goodbye (Akustisk)"

 UK, Europa CD 1 (Limited)
 "Angel"
 "Angel (Akustisk)"

 UK, Europa CD 2 (Limited)
 "Angel"
 "Goodbye (Akustisk)"
 "Angel (Video)"
 "Angel (Livevideo)"
 "Interview"

Musikvideo 
Der blev fremstillet to musikvideoer til sangen. Den normale udgave blev filmet i Lake Park, Roundwood, Ireland d. 12. juni 20014. I videoen ses en brud og gom, der portrætteres af hhv. Saileog Lally og Eoin Macken. Lake Park er et område på omkring 0.45 km2 nær skoven, hvor dele af filmen Excalibur blev filmet.
Den anden musikvideo er en liveversion, som indeholder klip fra deres europæiske turne i 2004.

Hitlister

Referencer 

The Corrs-sange
Singler fra 2004
Kia Retona

Kia Retona (type CE) var en offroader fra den sydkoreanske bilfabrikant Kia Motors. Det var en civil udgave af den koreanske militærjeep, som var bygget på samme platform som Kia Sportage. Navnet Retona betyder Return to Nature (tilbage til naturen). Retonas primære konkurrenter var Suzuki Jimny og Lada Niva.

Modelhistorie og konstruktion 
Retona afløste Asia Rocsta og kom på markedet i 1997, i den første tid udelukkende med firecylindret turbodieselmotor og femtrins manuel gearkasse. I 2000 blev modelprogrammet udvidet med en benzinmotor med samme slagvolume, og året efter indstilledes produktionen uden nogen direkte efterfølger.

Retona importeredes ikke officielt til Danmark.

Firehjulstræk 

Ved normal kørsel på tør, asfalteret vej (tohjulstræk) er forhjulene adskilt fra drivlinjen. Derved undgås unødigt slid på den forreste drivaksel og øget brændstofforbrug. Adskillelsen foregår med friløbsnave. Spærringen af friløbsnavene kan enten foregå automatisk eller manuelt.

De automatiske friløbsnave fungerer enten med undertryk eller mekanisk. Med automatiske friløbsnave er man efter at have frakoblet firehjulstrækket nødt til at køre et lille stykke baglæns for igen at aktivere friløbet. Dette behøver man ikke på de pneumatiske, undertryksstyrede friløbsnave.

På versioner med mekaniske friløbsnave er man nødt til manuelt at til- eller frakoble friløbsnavene direkte på hjulnavene før tilkobling hhv. efter frakobling af firehjulstrækket.

Tekniske specifikationer 
Tekniske data Kia Retona (1997–2001)

Litteratur 
 Automobil Revue, Katalog 2000 (på tysk og fransk)

Kilder

Eksterne henvisninger 

 Brugtbiltest fra Auto Bild (på tysk)

Retona
Offroadere
Stationcars
Baghjulstrukne biler
Biler introduceret i 1997
Biler fra 1990'erne
Biler fra 2000'erne
San Bruno

San Bruno er en by i San Mateo County i Californien. Den er beliggende 19 kilometer syd for centrum af San Francisco, mellem byerne South San Francisco og Millbrae, der støder op til San Francisco International Airport og Golden Gate National Cemetery. Den havde  indbyggere i 2010, og dækker et areal på 

Internetvirksomheden YouTube har siden 2007 haft hovedsæde i San Bruno.

Historie 
Byen begyndte som Clarks's Station, der var et stop på Butterfield Overland Mail diligencen. I 1849 blev der bygget en kro på stedet. I 1860'erne blev San Bruno koblet på jernbanen imellem San Francisco og San Jose. U.S. Post Office etablerede i 1875 for første gang et posthus i byen. Posttjenesten blev afbrudt i flere måneder i både 1890 og 1891 og igen fra 1893 til 1898. Der har været et postkontor i San Bruno uafbrudt siden 1898.

Galleri

Eksterne henvisninger 

 San Bruno officielle hjemmeside 

Byer i Californien
Etableret i 1849
International anerkendelse af Republikken Krim

Republikken Krim var en delvist anerkendt udbryderrepublik, der erklærede sig uafhængig fra Ukraine den 17. marts 2014. Det skete efter en folkeafstemning den foregående dag og en erklæring fra det regionale parlament den 11. marts 2014. Dagen efter, den 18. marts 2014, blev Krim indlemmet i Rusland som to føderale subjekter: Republikken Krim og den føderale by Sevastopol.

Baggrund 
I kølvandet på Krimkrisen 2014 erklærende det nyetablerede Øverste Råd af Krim uafhængighed fra Ukraine den 11. marts 2014. Efter folkeafstemningen den 16. marts 2014, hvor 97 % af vælgerne stemte for at forlade Ukraine, udsendte det Øverste Råd af Krim den officielle erklæring for uafhængighed. Krim er i øjeblikket kun anerkendt af Rusland, men søger anerkendelse ved FN. Det endelige formål med Krims løvrivelse er en mulighed for at blive optaget i den Rusland som en føderal enhed. Den Europæiske Union har sammen med andre vestlige stater fordømt folkeafstemningen. FN's sikkerhedsråd forsøgte at udsende en resolution, der skulle erklære folkeafstemningen ugyldig, efter Rusland anvendte sin vetoret, eftersom Rusland er et af de permanente medlemmer af sikkerhedsrådet.

Indlemmelse i Rusland 
Den 18. marts 2014 underskrev Rusland og Krim en tiltrædelsestraktat til den Russiske Føderation for Republikken Krim og Sevastopol, efter den russiske præsident Vladimir Putin havde talt til det russiske parlament. I overgangsperioden, der vil vare frem til den 1. januar 2015, vil begge parter løse uoverensstemmelserne mellem ukrainsk og russisk praksis i forbindelse med de økonomiske-, finansielle-, kredit- og retssystemer, således dette ensrettes russiske standarder.

Anerkendelse

Tilkendegivelser fra medlemslande i FN

Tilkendegivelser fra andre stater

Referencer 

Diplomatisk anerkendelse
Krimkrisen 2014
Politik på Krim
San Mateo County

San Mateo County er et county beliggende i San Francisco Bay Area i det vestlige Californien. Det dækker det meste af San Francisco Halvøen syd for San Francisco, og nord for Santa Clara County. San Francisco International Airport er placeret i den nordlige del af San Mateo County, mens Silicon Valley begynder i den sydlige.

San Mateos totale areal er 1.919,2 km² hvoraf de 756,1 km² er vand. I år 2010 havde San Mateo County 718.451 indbyggere. Hovedbyen er Redwood City. 

San Mateo County blev dannet i 1856, efter at San Francisco County, et af statens 18 oprindelige counties, blev splittet fra hinanden.

Byer i San Mateo

Eksterne henvisninger 

 San Mateo Countys officielle hjemmeside 

Counties i Californien
Etableret i 1856
Millbrae

Millbrae er en by i San Mateo County i Californien. Den er beliggende imellem San Francisco og San Jose, lige vest for San Francisco Bay, med San Bruno i nord og Burlingame i syd. Den havde  indbyggere i 2011, og dækker et areal på 

San Francisco International Airport grænser op til byen.

Eksterne henvisninger 

 Millbraes officielle hjemmeside 

Byer i Californien